smcproject/ml-wiki-sentences huggingface dataset:
Pamban Bridge എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പാമ്പൻ തീവണ്ടി പാലം
പാമ്പുകൈമരം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Dolichandrone_arcuata
പശ്ചിമഘട്ടതദ്ദേശവാസിയായ ഒരു വൃക്ഷമാണ് പാമ്പുകൈമരം .
( ശാസ്ത്രീയനാമം : Dolichandrone arcuata ) .
15 മീറ്റർ വരെ ഉയരം വയ്ക്കുന്ന ഈ മരം വരണ്ട ഇലപൊഴിക്കും കാടുകളിൽ കണ്ടുവരുന്നു.
തെക്കേ ഇന്ത്യയിലെല്ലാം കാണാറുണ്ട്.
അവലംബം പുറത്തേക്കുള്ള കണ്ണികൾ ഔഷധപരീക്ഷണങ്ങൾ വിക്കിസ്പീഷിസിൽ Dolichandrone arcuata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Dolichandrone arcuata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പാമ്പൂർ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഡിസംബർ മുതൽ തുടരുന്നു.
കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് പാമ്പൂർ .
കോലഴി ഗ്രാമപഞ്ചായത്തിന്റെ ഭാഗമാണിത്.
പാമ്പുമേക്കാട്ടുമന പടിപ്പുരമാളിക
കേരളത്തിലെ സുപ്രസിദ്ധമായ സർപ്പാരാധനാകേന്ദ്രമാണ് പാമ്പു മേക്കാട്ടുമന .
കേരളത്തിൽ തൃശൂർ ജില്ലയിൽ മുകുന്ദപുരം താലുക്കിൽ വടമ വില്ലേജിലാണ് പാമ്പു മേക്കാട്ട് ഇല്ലം സ്ഥിതി ചെയ്യുന്നത്.
ഐതിഹ്യങ്ങൾ നിറഞ്ഞ ‘പാമ്പു മേക്കാട്’ ഒരു കാലത്ത് ‘മേക്കാട്’ മാത്രമായിരുന്നു.
മേക്കാട്ടുമനയിൽ സർപ്പാരാധന ആരംഭിച്ചതോടെയാണ്‌ പാമ്പു മേക്കാട് എന്നറിയപ്പെടാൻ തുടങ്ങിയത്.
ഇവിടുത്തെ സർപ്പാരാധനയുടെ തുടക്കത്തെപറ്റി വ്യക്തമായ ചരിത്രരേഖകളൊന്നുമില്ല.
ഐതിഹ്യങ്ങളെയും പുരാവൃത്തങ്ങളേയും ആശ്രയിക്കുകയേ നിവൃത്തിയുള്ളു.
ഐതിഹ്യം മേക്കാട്ട്മന കവാടം
മന്ത്രതന്ത്ര പ്രവീണരായിരുന്നുവെങ്കിലും ദുസ്സഹമായ ദാരിദ്ര്യദുഃഖം അനുഭവിക്കാനായിരുന്ന് മേക്കാട്ടുമനക്കാരുടെ വിധി.
അക്കാലത്തൊരിക്കൽ, ദാരിദ്ര്യദുഃഖത്തിന് നിവൃത്തിയുണ്ടാക്കണമെന്ന പ്രാർത്ഥനയുമായി മനയ്ക്കലെ മൂത്ത നമ്പൂതിരി ചരിത്ര പ്രസിദ്ധമായ തിരുവഞ്ചിക്കുളം ക്ഷേത്രത്തിൽ,ഒരു വ്യാഴവട്ടകാലം നീണ്ട്നിൽക്കുന്ന ഭജനമിരിക്കാൻ ആരംഭിച്ചു.
ഒരു രാത്രി വാസുകി എന്ന സർപ്പരാജൻ കൈയ്യിൽ മാണിക്യകല്ലുമായി പ്രത്യക്ഷപ്പെടുകയും വരങ്ങൾ ആവശ്യപ്പെടുകയും ചെയ്തു.
സർപ്പരാജന്റെ സാന്നിദ്ധ്യം തന്റെ ഭവനത്തിൽ എല്ലായ്പ്പോഴും ഉണ്ടാകണമെന്നും തന്റെ ദാരിദ്ര്യദുഃഖത്തിന് അറുതിവരുത്തണമെന്നും വരം അരുളാൻ ആവശ്യപ്പെട്ടെന്നും, വാസുകി നൽകുകയും ചെയ്തു എന്നുമാണ് വിശ്വാസം.
മനയ്ക്കൽ എത്തിയ നമ്പൂതിരിയുടെ ഓലക്കുടയിൽ പിണഞ്ഞിരുന്ന നാഗത്താനെയാണ് മേക്കാട്ടുമനയിലെ പരദേവതയായി കിഴക്കിനിയിൽ പ്രതിഷ്ഠിച്ചത് എന്നാണ് വിശ്വാസം.
നാഗയക്ഷിയുടെയും വാസുകിയുടെയും കല്പനകൾ അനുസരിച്ച് മേക്കാട്ടുമനയിലെ ആളുകൾ ജീവിക്കാനാരംഭിച്ചു എന്നാണ് ഐതിഹ്യം.
ഈ കഥയാണ് കൊട്ടാരത്തിൽ ശങ്കുണ്ണി, ‘ഐതിഹ്യമാല’യിൽ പാമ്പു മേക്കാട്ടുമനയിലെ നമ്പൂതിരിമാരുടെ സർപ്പാരാധന പ്രാധാന്യത്തിനു തെളിവായി കാണിക്കുന്നത്.
കേരളത്തിലെ സർപ്പ ആരാധനയ്ക്ക് ശൈവ വൈഷ്ണവ ബന്ധങ്ങൾ ഉണ്ട്.
ജൈന മതത്തിലെ സർപ്പ സാന്നിധ്യം ഹിന്ദു മതത്തിൽ നിന്നും കടം കൊണ്ടതാണ്.
കന്യാകുമാരി മുതൽ ഗോകരണം വരെ സർപ്പാരാധന കാണാം.
പ്രാദേശികമായി സർപ്പരാധനക്കു അവകാശമുള്ള ചില കേന്ദ്രങ്ങൾ ഉണ്ട്.
അവർക്ക് അവരുടേതായ ആരാധന ക്രമങ്ങൾ പാരമ്പര്യമായി ഉണ്ട്.
പ്രതിഷ്ഠകൾ നാഗരാജാവ്
മനയുടെ കിഴക്കിനിയിൽ, വാസുകിയും നാഗയക്ഷിയേയും പ്രതിഷ്ഠിച്ചിടത്ത് ഒരു കെടാവിളക്ക് കത്തികൊണ്ടിരിക്കുന്നു.
അവരുടെ പ്രതിഷ്ഠകൾ രണ്ട് മൺപുറ്റുകളായി തീർന്നുവെന്നും പിന്നീട് അവയും നശിച്ച് വെറുമൊരു മൺതറ മാത്രമായി തീർന്നിരിക്കുന്നുവെന്നും പറയപ്പെടുന്നു.
വാസുകിയിൽ നിന്നും ലഭിച്ച മാണിക്യക്കല്ല് എവിടെയാണ് സംരക്ഷിക്കപ്പെട്ടിരിക്കുന്നതെന്നും മനയിൽ ഇപ്പോഴുള്ള ഒരു വ്യക്തിക്കും വ്യക്തമായി അറിയില്ല.
എങ്കിലും സർപ്പങ്ങളുടെയും മാണിക്യക്കല്ലിന്റെയും സാന്നിദ്ധ്യം മനയിൽ ഇപ്പോഴും ഉണ്ടെന്ന് വിശ്വസിക്കുന്നു.
കേരളത്തിലെ മറ്റെല്ലാ സർപ്പകാവുകളിലും എന്നപോലെ സർപ്പങ്ങൾക്ക് നൂറും പാലും ഊട്ടുന്ന ചടങ്ങ് ഇവിടെയും ഉണ്ട്.
അരിപ്പൊടി, മഞ്ഞൾപ്പൊടി, കദളിപ്പഴം , പാൽ എന്നിവയടങ്ങുന്ന മിശ്രിതം സർപ്പങ്ങൾക്ക് ഏറെ പഥ്യമാണെന്നാണ് വിശ്വാസം.
വൃശ്ചികം ഒന്ന്, കന്നിമാസത്തിലെ ആയില്യം , മീനമാസത്തിലെ തിരുവോണം മുതൽ ഭരണി വരെ ദിവസങ്ങൾ, മേടമാസം പത്താം തിയതി ഇവയാണ് പാമ്പു മേക്കാട്ടുമനയിലെ ഏറ്റവും പ്രധാനപ്പെട്ട ദിവസങ്ങൾ.
വിശ്വാസങ്ങൾ നാഗയക്ഷി
മനയിലെത്തുന്ന നാഗങ്ങളെ യാതൊരു കാരണവശാലും ഉപദ്രവിക്കരുതെന്നും, മനപറമ്പ് കിളയ്ക്കുകയോ ഉഴുതുമറിക്കുകയോ ചെയ്യരുതെന്നും, പറമ്പിന്റെ ഒത്തനടുവിൽ ഉള്ള എട്ടുകെട്ടിലെ അടുക്കളയിലല്ലാതെ മറ്റൊരു ദിക്കിലും തീകത്തിക്കരുതെന്നും മറ്റുമുള്ള നിർദ്ദേശങ്ങളാണ് ഇവിടെ ഉള്ളത്.
പാമ്പു മേക്കാട്ടുമനയിലെ അംഗങ്ങൾ നാഗങ്ങളെ ‘പാരമ്പര്യങ്ങൾ‘ എന്നാണ് വിളിക്കുക. മനയിൽ ഒരു ജനനം ഉണ്ടായാൽ ശിശുവിനെ സ്വീകരിക്കാൻ പാരമ്പര്യങ്ങൾ എത്തുമത്രെ. മരണം സംഭവിച്ചാൽ ഒരു പാരമ്പര്യവും മരിക്കും എന്നാണ് വിശ്വാസം. പറമ്പിലെങ്ങും തീ കത്തിക്കാൻ അനുവാദമില്ലാത്തതിനാൽ ‘തെക്കേക്കാവ്’ എന്നറിയപ്പെടുന്ന തെക്കേപറമ്പിലാണ് പാരമ്പര്യത്തിനും നമ്പൂതിരിക്കും ചിതയൊരുക്കുന്നത്.
മനയിലെ അംഗങ്ങളും നാഗങ്ങളും തമ്മിലുള്ള ആത്മബന്ധം ഇവിടെ പ്രകടമാകുന്നു.
ഇരുളിലാണ്ട ആചാരങ്ങൾ
ഏകദേശം ആറോ ഏഴോ വർഷങ്ങൾക്ക് മുമ്പുവരെ പാമ്പു മേക്കാട്ട്മനയിൽ “എണ്ണയിൽ നോക്കൽ“ എന്ന ചടങ്ങ് നടത്തിവന്നിരുന്നു.
മനയിലേക്ക് വേളികഴിച്ച് കൊണ്ടുവരുന്ന സ്ത്രീകൾക്കാണ് കുടുംബത്തിൽ സ്ഥാനം.
അങ്ങനെയുള്ള സ്ത്രീയായിരിക്കും ഈ ചടങ്ങ് നടത്തുന്നത്.
ഒരു പാത്രത്തിൽ, കെടാവിളക്കിലെ എണ്ണയെടുത്ത്, അതിൽ നോക്കിക്കൊണ്ട് സർപ്പദോഷങ്ങളെ കുറിച്ച് പ്രവചിക്കുകയും അതിനു പരിഹാരം നിർദ്ദേശിക്കുകയുമാണു ചെയ്തിരുന്നത്.
ഇതിന് പ്രത്യേക പരിശീലനം അത്യാവശ്യമാണു.
അതുകൊണ്ടായിരിക്കും ഇത് കൈവശമാക്കാൻ ആരും ശ്രമിക്കാത്തത്.
മാത്രമല്ല, പ്രശ്നങ്ങൾക്ക് പരിഹാരം നിർദ്ദേശിക്കാൻ ജ്യോത്സ്യന്മാർക്ക് കഴിയുമെന്നതിനാൽ, ഈ മനയ്ക്കലേക്ക്, സർപ്പദോഷം ഉണ്ടോ എന്നറിയാൻ വേണ്ടിയല്ല ദോഷപരിഹാരത്തിന് വേണ്ടിയാണ് ആളുകൾ വരേണ്ടത് എന്നു മനക്കാർക്ക് തോന്നുകയുമുണ്ടായി.
അങ്ങനെ “എണ്ണയിൽ നോക്കൽ“എന്ന അപൂർവ്വ ചടങ്ങ് പാമ്പു മേക്കാട്ടുമനയ്ക്ക് അന്യമായി എന്നു പറയാം.
അതുപോലെ, തെക്കേക്കാവിൽ വളരുന്ന ഒരു ചെടിയുടെ ഇലകൾ പറിച്ച്, മനയുടെ തെക്കിനിയിൽ വച്ച് കാച്ചിയെടുക്കുന്ന ഒരു പ്രത്യേകതരം എണ്ണ കുഷ്ടരോഗത്തിന് വിശിഷ്ടമായ ഔഷധമായിരുന്നുവത്രേ.
വർഷങ്ങൾക്ക് മുമ്പുതന്നെ ഈ രോഗചികിത്സ നിന്നുപോയിരിക്കുന്നു.
മനയ്ക്കലെ ഇന്നത്തെ ഒരു വ്യക്തിക്കും ആ സസ്യത്തെ കുറിച്ചോ അതിന്റെ ഔഷധഗുണത്തെ കുറിച്ചോ കാര്യമായി ഒന്നും തന്നെ അറിയില്ല.
ഇങ്ങനെ നിന്നുപോയ ആചാരാനുഷ്ടാനങ്ങളിൽ പ്രധാനപ്പെട്ട ഒന്നാണ് “നാഗബലി”.
ഇത്ര വിശിഷ്ടവും പ്രയാസമേറിയതുമായ ചടങ്ങ് തുടർന്നുകൊണ്ടു പോകാനുള്ള ശക്തിയും ധൈര്യവും സാഹചര്യവും ഇല്ലാത്തതുകൊണ്ടായിരിക്കണം ഇതും തലമുറകൾക്ക് മുമ്പേ ഇല്ലാതായത്.
ഭരണ നിർവ്വഹണം കാവിലെ ഒരു പ്രതിഷ്ഠ
ഏറ്റവും പ്രായം ചെന്ന വ്യക്തിയാണ് മനയിലെ കാരണവർ.
പ്രായപൂർത്തിയായവർക്ക് ഭരണാവകാശം ലഭിക്കും.
ട്രസ്റ്റ് രൂപവൽക്കരിച്ച് ഓരോ ട്രസ്റ്റിക്കും ഒരു വർഷം വീതം ഭരണം നൽകുകയാണ് ഇന്ന് നടന്നുവരുന്നത്.
മന്ത്രതന്ത്രങ്ങളെ തലമുറകളിലേക്ക് പകരുന്നത് വാമൊഴിയാണു.
മേടമാസത്തിൽ ചൊവ്വ , വെള്ളി , ഞായർ എന്നീ കൊടിയാഴ്ചയിലൊന്നിൽ മുടിയേറ്റ് നടത്തുന്നു.
മേടമാസത്തിൽ കളമെഴുത്തും പാട്ടും ഒരു പ്രധാന ചടങ്ങാണ്.
കേരളത്തിൽ സർപ്പബലി നടത്താൻ പാമ്പു മേക്കാട്ടുമനക്കാർക്കും അധികാരമുണ്ട്.
മണ്ഡലകാലത്ത് എല്ലാ ദിവസവും വൈകുന്നേരങ്ങളിൽ ഇവിടെ സർപ്പബലി നടത്തിവരുന്നു.
മണ്ഡലകാലത്ത് ചുരുക്കം മൂന്ന് ദിവസമെങ്കിലും ഇവിടെ കളമെഴുത്തും പാട്ടും നടത്തുന്നു.
മറ്റ് സർപ്പകാവുകളിലെ പുള്ളുവൻപാട്ട് ഇവിടെ പതിവില്ല.
സർപ്പം പാട്ടാണ് നടത്തിവരുന്നത്.
വാരണാട്ട് കുറുപ്പന്മാരാണ് ഇവിടെ പരമ്പരാഗതമായി സർപ്പം പാട്ടും കളമെഴുത്തും നടത്തിവരുന്നത്.
ആവാഹനകർമ്മം തെക്കേ കാവിന്റെ ഒരു ദൃശ്യം
സർപ്പക്കാവ് ആവാഹിച്ച് മാറ്റുന്നതിനുള്ള അധികാരം പൂർവ്വീകമായി പാമ്പു മേക്കാട്ട് നമ്പൂതിരിമാർക്ക് മാത്രമാണ് ഉണ്ടായിരുന്നത്.
എന്നാൽ ഇപ്പോൾ പാതിരക്കുന്നത്ത് മനക്കാരും ചെയ്ത് പോരുന്നു.
സർപ്പക്കാവ് ആവാഹനം മൂന്ന് രീതിയിലുണ്ട്.
സർപ്പക്കാവ് പൂർണ്ണമായി മാറ്റുക, സർപ്പക്കാവിന്റെ വലിപ്പം കുറയ്യ്ക്കുക, ഒന്നിലധികം കാവുകളെ ഒന്നിച്ചുചേർത്ത് ഒരു കാവാക്കുക.
ആവാഹിച്ച കാവുകളെ മനയിലെ തെക്കേപറമ്പിലാണ് കുടിയിരുത്തുന്നത്.
കുടിയിരുത്തിയ ശേഷം പഴയകാവുകളെ നശിപ്പിക്കാൻ മനക്കാർ അനുവാദം നൽകും.
മറ്റ് നാഗാരാധന കേന്ദ്രങ്ങളുമായുള്ള ബന്ധം കിഴക്കെ കാവ്
പാമ്പുമേക്കാട്ടിനു പുറമേ സർപ്പാരാധനയ്ക്ക് ഏറ്റവുമധികം പ്രാധാന്യം ലഭിക്കുന്ന രണ്ട് കേന്ദ്രങ്ങളാണ് നാഗർകോവിലും മണ്ണാറശാലയും .
ഈ മൂന്ന് സ്ഥലങ്ങളേയും ബന്ധിപ്പിച്ച്കൊണ്ട് ഒരു സങ്കൽപ്പം ജനങ്ങൾക്കിടയിൽ നിലവിലുണ്ട്.
സർപ്പശ്രേഷ്ഠനായ അനന്തൻ ഈ മൂന്ന് ദിക്കിലുമായി കിടക്കുന്നുവെന്നും അനന്തന്റെ ശിരസ്സ് നാഗർകോവിലിലും മദ്ധ്യം മണ്ണാറശാലയിലും പാദം പാമ്പുമേക്കാട്ടും ആയി വച്ചിരിക്കുകയാണെന്നും വിശ്വാസമുണ്ട്.
ദക്ഷിണേന്ത്യയിൽ പ്രമുഖ സർപ്പക്ഷേത്രമായ നാഗർകോവിലിലെ പ്രധാനതന്ത്രി പാമ്പുമേക്കാട്ട് മനയിലെ കാരണവരാണ്.
ഇന്നും നാഗർകോവിലിലെ ഏത് വിശേഷത്തിനും ഈ മനയ്ക്കലെ കാരണവർ എത്തേണ്ടതുണ്ട്.
പാമ്പുമേക്കാട്ടുകാർക്ക് യാതൊരു വിധ ബന്ധവുമില്ലാത്ത ഒരു നാഗാരാധന കേന്ദ്രമാണ് മണ്ണാറശാല.
സ്ത്രീകൾ ആണ് അവിടെ പൂജാരികൾ എന്നതും മണ്ണാറശാലയും പാമ്പുമേക്കാട്ടും തമ്മിൽ ബന്ധമില്ലെന്ന് തെളിയിക്കുന്നു.
ഇതും കാണുക സർപ്പാരാധന ചിത്രശാല ഇല്ലത്തിന്റെ ചില ദൃശ്യങ്ങൾ അവലംബം
പാമ്പു മേയ്ക്കട്ടുമന മാഹാത്മ്യം--പി.
സുകുമാരൻ മാസ്റ്റർ
പാരമ്പര്യങ്ങളുടെ മേക്കാട്—unpulished.
Pambummekkatt Mana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പാമ്പ് വേലായുധൻ
കേരളത്തിലെ പ്രശസ്തനായ പാമ്പുപിടുത്തക്കാരനും സർപ്പയജ്ഞക്കാരനുമായിരുന്നു പാമ്പ് വേലായുധൻ എന്ന പേരിൽ അറിയപ്പെട്ടിരുന്ന തമലിപ്പറമ്പ് വേലായുധൻ (ജീവിതകാലം:1947 - 2000 മേയ് 1 ).
നൂറു വിഷപ്പാമ്പുകളുമായി 683 മണിക്കൂർ വേലായുധൻ ചെലവഴിച്ചു നടത്തിയ യജ്ഞം ഏറെ ജനശ്രദ്ധയാകർഷിച്ചിരുന്നു.
1947-ൽ കോഴിക്കോട് ജില്ലയിലെ ഒളവണ്ണയിൽ ജനിച്ച വേലായുധൻ ആദ്യം കെ.എസ്.ഇ.
ബി.യിലെ പ്യൂണായിരുന്നു.
വളരെ ചെറുപ്പം തൊട്ടേ പാമ്പുകളെ ഇഷ്ടപ്പെട്ടിരുന്ന അദ്ദേഹം ഇവയെക്കുറിച്ച് വിശദമായി പഠനം നടത്തി.
1980-ൽ കോഴിക്കോട് സ്റ്റേഡിയം ഗ്രൗണ്ടിൽ വച്ച് നടത്തിയ സർപ്പയജ്ഞത്തിലൂടെയാണ് തമലിപ്പറമ്പ് വേലായുധൻ ശ്രദ്ധേയനാകുന്നതും.
നൂറു വിഷപ്പാമ്പുകളുമായി 683 മണിക്കൂർ (ഏതാണ്ട് ഒരു മാസം) കണ്ണാടിക്കൂട്ടിൽ കഴിഞ്ഞ അദ്ദേഹം അങ്ങനെ ശ്രദ്ധേയനാകുകയായിരുന്നു.
ഈ 'സർപ്പയജ്ഞം' അദ്ദേഹത്തെ ഗിന്നസ്സ് റെക്കോർഡിലെത്തിച്ചു.
പിന്നീട് പല സ്ഥലങ്ങളിൽ അദ്ദേഹം സർപ്പയജ്ഞം നടത്തിയിട്ടുണ്ട്.
അവസാനകാലത്ത് സർപ്പയജ്ഞം നിർത്തിയ വേലായുധൻ പാമ്പിൻവിഷത്തെക്കുറിച്ചുള്ള പഠനത്തിൽ മുഴുകി.
അങ്ങനെയിരിയ്ക്കേ, 2000 മേയ് 1-ന് ബേപ്പൂരിൽ നിന്ന് പിടിച്ചുകൊണ്ടുവന്ന ഒരു കരിമൂർഖന് തീറ്റ കൊടുത്തപ്പോൾ അതിന്റെ കടിയേറ്റ് അദ്ദേഹം അന്തരിച്ചു.
53 വയസ്സായിരുന്നു അപ്പോൾ അദ്ദേഹത്തിന്.
മുമ്പും പല തവണ പാമ്പുകടിയേറ്റിരുന്നിട്ടും രക്ഷപ്പെട്ട വേലായുധൻ ഒടുവിൽ മരണത്തിന് കീഴടങ്ങിയത് വൃക്കകളെ ബാധിച്ച വിഷബാധയെത്തുടർന്നാണ്.
ഇതും കാണുക വാവ സുരേഷ് അവലംബം പുറത്തേക്കുള്ള കണ്ണികൾ മുമ്പ്‌....
വളരെ വർഷങ്ങൾക്കു മുമ്പൊരാൾ....
പാമ്പുവേലായുധനും വാവ സുരേഷും Archived 2015-07-04 at the Wayback Machine .
പാമ്പ് പരുന്തു്
a short toed snake eagle in flight a short toed snake eagle hovering
പാമ്പ്  പരുന്തിനു Short-toed Snake Eagle എന്നും Short-toed Eagle എന്നും പേരുണ്ട്.
ശാസ്ത്രീയ നാമം Circaetus gallicus എന്നാണ്.
വിതരണം കുറുകിയ കാലുകള്
മെഡിറ്ററേനിയൻ , റഷ്യ , മിഡിൽ ഈസ്റ്റ്, ഏഷ്യയുടെ ഭാഗങ്ങൾ; പ്രത്യേകിച്ച് ഇന്ത്യൻ ഉപഭൂഖണ്ഡം .
62-67 സെ.
മീ നീളവും 170-185 സെ.
മീ ചിറകുകളുടെ വലിപ്പവും ഉണ്ട്.
തൂക്കം 1.2 – 2.3 കി.
വെളുത്ത അടിഭാഗം, ചാര നിറം കലർന്ന തവിട്ടു നിറമുള്ള മുകൾ ഭാഗം.
താടി, കഴുത്ത്, നെഞ്ചിന്റെ മുകൾഭാഗം എന്നിവ മങ്ങിയ തവിട്ടുനിറമാണ്.
വാലിൽ 3-4 പട്ടകളുണ്ട്.
തിളങ്ങുന്ന മഞ്ഞനിറമാണ് കണ്ണുകൾക്ക്.
കവാൽ വന്യമൃഗ സംരക്ഷണ കേന്ദ്രത്തിൽ ഭക്ഷണം
പ്രധാന ഭക്ഷണം പാമ്പ് , ചിലപ്പോൾ പല്ലി .
ചിലപ്പോൾ വലിയ പാമ്പുകളുമയി ഭൂമിയിൽ മൽപ്പിടുത്തം നടത്തുന്നത് കാണാരുണ്ട്.
അപൂർവമായി അവ മുയൽ പോലുള്ള ചെറിയ സസ്തനി കളേയും പക്ഷികളേയും വലിയ പ്രാണികളേയും ഭക്ഷിക്കാറുണ്ട്.
ഇത് ഒരു മുട്ടയാണ് ഇടുന്നത്.
ഇവ 17 കൊല്ലം വരെ ജീവിക്കും.
ചിത്രശാല പറക്കൽ കവാൽ വന്യമൃഗ സംരക്ഷണ കേന്ദ്രത്തിൽ ഇരയെ വിഴുങ്ങുന്നു..
തല.
തൂവൽ.
എലിയെ പിടിച്ച് പറക്കൽ.
Museum specimen അവലംബം പുറത്തേക്കുള്ള കണ്ണികൾ Short-toed-Eagle.net informational navigator Ageing and sexing (PDF; 3.3 MB) by Javier Blasco-Zumeta Gerd-Michael Heinze Archived 2011-07-23 at the Wayback Machine .
Agricultural influences on the ecology of the Short-toed Eagle in the Judean slopes.
MSc thesis by Sameh Darawshi Archived 2011-07-19 at the Wayback Machine .
പുസ്തകക്കളികൾ
എസ്. ശിവദാസ് രചിച്ച ഗ്രന്ഥമാണ് പുസ്തകക്കളികൾ .
മികച്ച ബാലസാഹിത്യ കൃതിക്കുള്ള 2007-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനാണ്
വിവിധതരം കളികളിലൂടെ കുട്ടികളിലെ വായനാശീലം വർദ്ധിപ്പിക്കുവാൻ ഉപകരിക്കുന്നവിധത്തിലാണ്‌ പുസ്‌തകത്തിന്റെ ഘടന.
സാങ്കൽപികമായ അഭിമുഖങ്ങൾ, കഥകളിൽ പുതിയ കഥാപാത്രങ്ങൾ ചേർത്തുളള കളികൾ, പുസ്‌തകങ്ങളുടെ പേര്‌ പറഞ്ഞു കളിക്കൽ തുടങ്ങി പുസ്‌തകവും വായനയുമായി ബന്ധപ്പെട്ട നിരവധി കളികൾ ഉൾപ്പെടുത്തിയിട്ടുണ്ട് .
പുർഷോതം ലാൽ
ഒരു ഇന്ത്യൻ കാർഡിയോളജിസ്റ്റും മെട്രോ ഗ്രൂപ്പ് ഓഫ് ഹോസ്പിറ്റലുകളുടെ ഇന്റർവെൻഷണൽ കാർഡിയോളജി ചെയർമാനും ഡയറക്ടറുമാണ് പുർഷോതം ലാൽ (ജനനം: 1954) അദ്ദേഹത്തിന് പത്മവിഭുഷൻ (2009), പത്മഭൂഷൻ , എന്നിവ ലഭിച്ചിട്ടുണ്ട്.
ഹൃദ്രോഗങ്ങൾ ശസ്ത്രക്രിയേതരമായി അടയ്ക്കൽ (എ.എസ്.ഡി / വി.എസ്.ഡി), ശസ്ത്രക്രിയയില്ലാത്ത വാൽവുകൾ മാറ്റിസ്ഥാപിക്കൽ, മൾട്ടിപ്പിൾ സ്ക്ലിറോസിസ് ചികിത്സ എന്നിവയിൽ അദ്ദേഹം പ്രത്യേകം ശ്രദ്ധിക്കുന്നു.
ലാൽ ഇന്റർവെൻഷണൽ കാർഡിയോളജിക്ക് തുടക്കമിട്ടു, രാജ്യത്ത് ഏറ്റവുമധികം ഇന്റർവെൻഷണൽ ടെക്നിക്കുകൾ (ഓപ്പൺ ഹാർട്ട് സർജറിക്ക് പകരമായി) അവതരിപ്പിച്ചു.
രാജ്യത്ത് ഏറ്റവുമധികം ആൻജിയോപ്ലാസ്റ്റി / സ്റ്റെന്റിംഗ് നടപടിക്രമങ്ങൾ ലാൽ നിർവഹിച്ചു.
15 വർഷം അമേരിക്കയിൽ ചെലവഴിച്ച ശേഷം ലാൽ ഇന്ത്യയിലേക്ക് മടങ്ങി.
ലാൽ 20 വർഷത്തോളം ഇന്റർവെൻഷണൽ കാർഡിയോളജി പഠിപ്പിച്ചു.
നേട്ടങ്ങൾ റൊട്ടേഷൻ ആൻജിയോപ്ലാസ്റ്റി, ഡയമണ്ട് ഡ്രില്ലിംഗ്, സ്റ്റെന്റിംഗ് എന്നിവ ഉപയോഗിച്ച ഇന്ത്യയിലെ ആദ്യത്തെ ഡോക്ടർ.
അംഗത്വങ്ങൾ
അദ്ദേഹവുമായി ബന്ധപ്പെട്ട നേട്ടങ്ങൾ: ഫെലോ, അമേരിക്കൻ കോളേജ് ഓഫ് കാർഡിയോളജി ഫെലോ, അമേരിക്കൻ കോളേജ് ഓഫ് മെഡിസിൻ ഫെലോ, റോയൽ കോളേജ് ഓഫ് ഫിസിഷ്യൻസ് (കാനഡ) ഫെലോ, സൊസൈറ്റി ഓഫ് കാർഡിയാക് ആൻജിയോഗ്രാഫി ആൻഡ് ഇന്റർവെൻഷനുകൾ, യുഎസ്എ ഫെലോ, ഇന്ത്യൻ കോളേജ് ഓഫ് കാർഡിയോളജി അംഗം, ബ്രിട്ടീഷ് കാർഡിയോവാസ്കുലർ ഇന്റർവെൻഷണൽ സൊസൈറ്റി അംഗം, ജർമ്മൻ സൊസൈറ്റി ഓഫ് കാർഡിയോവാസ്കുലർ റിസർച്ച് അംഗം, ആരോഗ്യ, കുടുംബക്ഷേമ കൗൺസിൽ കൗൺസിൽ - ആരോഗ്യ, കുടുംബക്ഷേമ മന്ത്രാലയത്തിന്റെ പരമോന്നത ഉപദേശക സമിതി, ഗവ.
ഇന്ത്യയുടെ അംഗം, മെഡിക്കൽ ഉപകരണങ്ങൾക്കായുള്ള വിദഗ്ദ്ധ സമിതി, ആരോഗ്യ, കുടുംബക്ഷേമ മന്ത്രാലയം, ഗവ.
ഇന്ത്യയുടെ അംഗം, ദില്ലി മെഡിക്കൽ കൗൺസിൽ അവാർഡുകളും ബഹുമതികളും ദേശീയം പത്മ വിഭുഷൻ (2009) ഡോ. ബിസി റോയ് അവാർഡ് (2004) - ഇന്റർവെൻഷണൽ കാർഡിയോളജിയിലെ പുതുമകൾക്കായി പത്മ ഭൂഷൺ (2003) സന്ത് നിരങ്കരി മിഷൻ
ഡോ. പി. ലാൽ സന്ത് നിരങ്കരി മിഷനുമായി അടുത്ത ബന്ധമുണ്ട്.
ദൗത്യത്തിന്റെ പഠിപ്പിക്കലുകൾക്കും സത്ഗുരുവിന്റെ അനുഗ്രഹങ്ങൾക്കും അദ്ദേഹം നൽകിയ വിജയത്തിന്റെ ബഹുമതി അദ്ദേഹം നൽകി.
നിലവിൽ സന്ത് നിരങ്കരി ചാരിറ്റബിൾ ഫൗണ്ടേഷന്റെ (എസ്എൻ‌സി‌എഫ്) മാനേജിംഗ് കമ്മിറ്റിയിൽ സേവനമനുഷ്ഠിക്കുന്നു.
↑ http://timesofindia.indiatimes.com/city/delhi/Dr-Purshottam-Lals-journey-to-Padam-Bhushan/articleshow/37530736.cms ?
പുസ്തകവിരോധം Contemporary book burning Thousands of books smoulder in a huge bonfire as Germans give the Nazi salute during the wave of book-burnings that spread throughout Germany - NARA - 535791
പുസ്തകവിരോധം പുസ്തകങ്ങളെ വെറുക്കുകയും അവയെ ഭയക്കുന്നതിന്റെ ഫലമായി അവ നശിപ്പിക്കുന്നതിലേയ്ക്കു നയിക്കുകയും ചെയ്യുന്ന അവസ്ഥയാണ്.
എഴുതിയതോ അച്ചടിച്ചതോ ആയ പുസ്തകങ്ങൾ കത്തിച്ചോ മറ്റുപാധികൾ ഉപയോഗിച്ചോ നശിപ്പിക്കുന്നു.
ഈ പുസ്തകങ്ങൾ ചിലപ്പോൾ ഇങ്ങനെ നശിപ്പിക്കുന്നവരുടെ രാഷ്ട്രീയമോ മതപരമോ സാമുദായികമോ ആയ വിശ്വാസങ്ങൾക്ക് എതിരാണെന്ന തോന്നൽ മൂലമോ ആ പുസ്തകങ്ങളുടെ ഉടമസ്ഥരോടു വിറോധം മൂലമോ ആകാം വ നശിപ്പിക്കാൻ പുസ്തകം നശിപ്പിക്കുന്നവർ തുനിയുക.
അവരുടെ താത്കാലികമായതോ വിശാലമായതോ ആയ ലക്ഷ്യവും ഇതിനു പിന്നിൽ ഉണ്ടാകാം.
പ്രാദേശികമോ അന്താരാഷ്ട്രീയമോ ആയ ലക്ഷ്യവും ആകാം.
ഒരു ജനതയെത്തന്നെ സാംസ്കാരികമായി നശിപ്പിക്കാനോ അവരെ തങ്ങളുടെ ആദർശങ്ങൾക്കോ തത്ത്വശാസ്ത്രങ്ങൾക്കോ വശംവദരാാക്കാനോ ആകാം ഈ നശീകരണം.
ഇത്തരം നശീകരണം ഒരു ജനതയുടെ സാംസ്കാരിക പൈതൃകത്തിന്റെ നാശം തന്നെയായി മാറാറുണ്ട്.
ഉദാഹരണത്തിന്, ഇറാക്കിലെ ബാഗ്ദാദ് ലൈബ്രറിയുടെ നശിപ്പിക്കലും ചൈനയിലെ ക്വിൻ സാമ്രാജ്യത്തിൽ പുസ്തകങ്ങൾ കത്തിച്ചതും പണ്ഡിതന്മാരെ കൂട്ടത്തോടെ കുഴിച്ചുമൂടിയതും.
അതുപോലെ, തെക്കേ അമേരിക്കയിലെ ആദിമ സാമ്രജ്യങ്ങൾ തമ്മിലുള്ള കുടിപ്പകയിൽ ആസ്ടെക്ക് പുസ്തകസഞ്ചയം ശത്രുക്കളായ ഇറ്റ്സ്കോട്ടിൽ നശിപ്പിച്ചതും ഈ ഗണത്തിൽപ്പെടുത്താം.
നാസികൾ തങ്ങൾ ആക്രമിച്ച സ്ഥലങ്ങളിലെല്ലാം തങ്ങൾക്കു വിരോധമുള്ളവരുടെ പുസ്തകങ്ങൾ കത്തിച്ചു നശിപ്പിക്കുകയും വലിയ ലൈബ്രറികൾ മുഴുവനായും കത്തിച്ചു കളയുകയും ചെയ്തു.
തങ്ങളുറ്റെ തത്ത്വശാസ്ത്രത്തിനു നിരകാത്ത ഒന്നും അവർ പുസ്തകങ്ങളിൽ അനുവദിച്ചില്ല.
നാസികൾ നശിപ്പിച്ച പല പുസ്തകങ്ങളുടെയും പ്രതികൾ പിന്നീട് അവ രഹസ്യമായി സൂക്ഷിച്ചവരിൽ നിന്നും കണ്ടു കിട്ടിയിട്ടുണ്ട്.
ഇന്നും ഇത്തരം പ്രവണതകൾ ആവർത്തിക്കുന്നുണ്ട്.
ഒരു പ്രത്യേക രാജ്യത്ത് ഒരു പുതിയഭരണമാറ്റമുണ്ടാകുമ്പോഴാണ് പലപ്പോഴും ഇത്തരം പുസ്തകം നശിപ്പിക്കൽ പ്രവർത്തനം നടക്കുന്നത്.
ആ ജനതയുടെ സംസ്കാരത്തെയും വിശ്വാസങ്ങളെയും നിരോധനം വഴിയും നിശ്ശബ്ദരാക്കിയും ഉന്മൂലനം ചെയ്യാനായാണ് പലപ്പോഴും ഏകാധിപതികളായ അത്തരം ഭരണാധികാരികൾ ശ്രമിക്കുന്നത്.
പുസ്തകത്തെ കത്തിക്കുന്നതും നശിപ്പിക്കുന്നതും അതിന്റെ കർത്താവിനെയോ ആ പുസ്തകത്തിന്റെ ഉള്ളടക്കത്തെയോ  അപമാനിക്കുന്നതിനു തുല്യമായി കണക്കാക്കി വരുന്നു.
പൊതുജനങ്ങളുടെ ശ്രദ്ധ പ്രതിഷേധം എന്ന നിലയിൽ ഒരു പ്രത്യേക കാര്യത്തിലേയ്ക്കു ക്ഷണിക്കാനായും പുസ്തകം കത്തിക്കൽ നടത്തിവരുന്നുണ്ട്.
പലപ്പോഴും ഇത്തരം പ്രവർത്തനങ്ങൾ വിവാദങ്ങളും പ്രതിഷെധങ്ങളും ഉണ്ടാക്കാറുണ്ട്.
മതഗ്രന്ഥങ്ങളും മറ്റും ഇത്തരത്തിൽ നശിപ്പിച്ചതായി കിംവദന്തി പരത്താനും ചിലർ ശ്രമിക്കാറുണ്ട്.
പുസ്തകനശീകരനം പോലെതന്നെ പ്രധാനമാണ് കലകൾ പ്രത്യേകിച്ചും ചിത്രകലാസൃഷ്ടികൾ നശിപ്പിക്കുന്നതും.
പുസ്തകങ്ങൾ നശിപ്പിക്കുന്നതോടൊപ്പം തന്നെയാവും കലാസൃഷ്ടികളും നശിപ്പിക്കുകയെന്നു കാണാൻ കഴിയും.
ആധുനിക കാലത്ത്, മറ്റു മാധ്യമരൂപങ്ങളായ ഓഡിയോ വീഡിയോ റിക്കാഡുകൾ, ഓഡിയോ വീഡിയൊ ടേപ്പുകൾ, സി ഡികൾ എന്നിവകളും പുസ്തകങ്ങൾക്കുപകരം നശിപ്പിച്ചുവരുന്നുണ്ട്.
പുസ്തകവിരോധത്തിനും പുസ്തകനശീകരണത്തിനും വളരെ വലിയ ചരിത്രമുണ്ട്.
തങ്ങളുടെ ആശയങ്ങൾക്കും നിലനിൽപ്പിനും ഭീഷണിയുണ്ടെന്നു കരുതപ്പെടുന്ന പുസ്തകങ്ങളെയും അവയുടെ സ്രഷ്ടാക്കളേയും; ഏകാധിപതികളും, അവർ മതഭരണാധികാരികളോ മതേതരഭരണാധികാരികളോ ആയിക്കൊള്ളട്ടെ, നശിപ്പിക്കാൻ ശ്രമിച്ചിട്ടുണ്ട്.
700 ബി. സി. ഇ
തനക്ക് അനുസരിച്ച് 700 ബി. സി. ഇ.
ൽ ജൂദയിലെ ജൊവാക്കിം രാജാവ് ഒരു പ്രാചീന ഗ്രന്ഥചുരുൾ കത്തിച്ചുകളഞ്ഞിട്ടുണ്ട്.
ചൈനയിലെ പുസ്തകം കത്തിക്കലും പണ്ഡിതന്മാരെ ജീവനോടെ കുഴിച്ചുമൂടലും
ചൈനയിലെ ക്വിൻ ഭരണാധിപനായ ക്വിൻ ഷി വാങ്, 213 ബി. സി. ഇൽ പുസ്തകം കത്തിക്കലും പണ്ഡിതന്മാരെ ജീവനോടെ കുഴിച്ചുമൂടലും നടത്തി.
ഈ പുസ്തകങ്ങളിൽ ചിലവ, 2208 ബി. സി. ഇ വരെ പഴക്കമുള്ളതായിരുന്നുവത്രെ.
പുസ്തകങ്ങളുടെ കൂടെ 460 കൺഫ്യൂഷൻ മതത്തിൽപ്പെട്ട പണ്ഡിതരെയും ജീവനോടെ കുഴിച്ചുമൂടി.
അതോടെ ഈ തത്ത്വശാസ്ത്രത്തിന്റെ വ്യത്യസ്തമായ പല ധാരകളും എന്നന്നേയ്ക്കും നശിപ്പിക്കപ്പെട്ടു.
അങ്ങനെ ആ സർക്കാരിന്റെ ഔദ്യോഗിക തത്ത്വശാസ്ത്രം മാത്രം നിലനിന്നു.
പഴയ ക്രൈസ്തവലോകത്തെ പുസ്തകനശീകരണം
325 സി. ഇ ൽ ത്രിത്വത്തിനെതിരായ ആരിയനിസം എന്ന തത്ത്വശാസ്ത്രം സ്പർശിക്കുന്ന എല്ലാ പുസ്തകങ്ങളും നശിപ്പിക്കാൻ ക്രിസ്തുമതം സ്വീകരിച്ച റോമൻ ചക്രവർത്തിയായ കോൺസ്റ്റാന്റിൻ ഉത്തരവു നൽകി.
"In addition, if any writing composed by Arius should be found, it should be handed over to the flames, so that not only will the wickedness of his teaching be obliterated, but nothing will be left even to remind anyone of him. And I hereby make a public order, that if someone should be discovered to have hidden a writing composed by Arius, and not to have immediately brought it forward and destroyed it by fire, his penalty shall be death. As soon as he is discovered in this offense, he shall be submitted for capital punishment....."
എന്നാണ് അദ്ദേഹം അരുളിച്ചെയ്തത്.
ഈ ഉത്തരവനുസരിച്ച് അനേകം പുസ്തകങ്ങൾ നശിപ്പിക്കാൻ ഇടയാക്കി.
അലക്സാണ്ട്രിയായിലെ ലൈബ്രറിയുടെ നാശം
300 ബി. സി. ഇ ൽ നിർമ്മിച്ച അലക്സാണ്ട്രിയായിലെ ലൈബ്രറിയിൽ 9,000 കൈയെഴുത്തുപ്രതികളാണുണ്ടായിരുന്നത്.
ഇത് 48 ബി. സി. ഇൽ ജൂലിയസ് സീസർ നശിപ്പിച്ചുവെന്നു കരുതുന്നു.
കത്തിച്ച നെസ്തോറിയൻ പുസ്തകങ്ങൾ
അലക്സാണ്ട്രിയായിലെ സിറിൽ (c. 376–444)എന്ന പുരോഹിതന്റെ പ്രവർത്തനഫലമായി നെസ്തോരിയസ് (386-450) എന്ന മതസ്ഥാപകന്റെ പുസ്തകങ്ങളെല്ലാം നശിപ്പിക്കപ്പെട്ടു.
ഇതും കാണൂ Banned books Library fires Maya codices Bonfire of the Vanities ആരിയാൻ പുസ്തകങ്ങൾ കത്തിക്കുന്നു അവലംബം
പുൻടിയസ് ഡോളിച്ചൊപിട്രസ് ഇംഗ്ലീഷ് വിലാസം https://ml.wikipedia.org/wiki/Puntius_dolichopterus
ചെറുതും ആഴംകുറഞ്ഞതുമായ ജലാശയങ്ങളിൽ കാണപ്പെടുന്ന ഒരിനം ശുദ്ധജല മത്സ്യമാണ് പുൻടിയസ് ഡോളിച്ചൊപിട്രസ് ( Puntius dolichopterus ).
പരൽ വർഗ്ഗം അഥവാ സിപ്രിനിഡെ (Cyprinidae) എന്ന മത്സ്യകുടുംബത്തിലെ അംഗമാണ് ഈ മത്സ്യം.
ഭക്ഷ്യയോഗ്യവും അലങ്കാരത്തിനായി വളർത്താവുന്നതുമായ ഈ മത്സ്യത്തെ, 2015-ൽ ആലപ്പുഴ ജില്ലയിലെ കായംകുളംഎന്ന സ്ഥലത്തെ ഒരു കനാലിൽ നിന്നാണ് ആദ്യമായി കണ്ടെത്തിയത്.
മാവേലിക്കര സ്വദേശിയും ചവറ ബി. ജെ. എം. ഗവൺമെന്റ് കോളേജ് സുവോളജി വിഭാഗം മേധാവിയുമായ പ്രഫ.
മാത്യൂസ് പ്ലാമൂട്ടിലാണ് മത്സ്യത്തെ കണ്ടെത്തുകയും പേരിടുകയും ചെയ്തത്.
പ്രമുഖ അന്താരാഷ്ട്ര ജേർണലായ ഇന്റർനാഷണൽ ജേണൽ ഫോർ പ്യുവർ ആൻഡ് അപ്ലൈഡ് സുവോളജിയുടെ 2015 ജൂലൈ ലക്കത്തിൽ മത്സ്യത്തിൻറെ കണ്ടുപിടിത്തം സംബന്ധിച്ച വിശദമായ ലേഖനം പ്രസിദ്ധീകരിക്കപ്പെട്ടു.
പുതുതായി കണ്ടെത്തുന്ന ജന്തുക്കൾക്കു പേര് നൽകുന്ന 'ഇന്റർനാഷണൽ കമ്മീഷൻ ഓഫ് സുവോളജിക്കൽ നോമൻക്ലേച്ചറിൽ നിന്നും ഈ മത്സ്യത്തിനു സൂബാങ്ക് രജിസ്റ്റർ നമ്പറും ലഭ്യമായിട്ടുണ്ട്.
'പുൻടിയസ് ' എന്നത് ജീനസ് നാമവും 'ഡോളിച്ചോപിട്രസ്' എന്നത് സ്പീഷീസ്നാമവുമാണ് .
മത്സ്യത്തെ കണ്ടെത്തിയ പ്രഫ.
മാത്യൂസ് പ്ലാമൂട്ടിലാണ് 'ഡോളിച്ചോപിട്രസ്' എന്ന സ്പീഷീസ് നാമം നൽകുവാൻ 
നിർദ്ദേശിച്ചത്.
ഗ്രീക്കുഭാഷയിൽ 'നീളമുള്ള' എന്നർത്ഥമുള്ള 'ഡോളിച്ചോസ്' (Dolichos), 'ചിറകുകൾ' എന്നർത്ഥമുള്ള 'ടെറോൺ'(Pteron) എന്നീ വാക്കുകളിൽ നിന്നുമാണ് 'ഡോളിച്ചോപിട്രസ്' എന്ന വാക്കുണ്ടായത്.
അതായത് ഈ വാക്കിന്റെ അർത്ഥം 'നീളമുള്ള ചിറകുകളോടുകൂടിയത്' എന്നതാണ്.
ഈ മത്സ്യത്തിനു നീളമുള്ള നെഞ്ചുചിറകുകൾ(Pectorial fins) ഉള്ളതിനാലാണ് ഈ പേര് നൽകിയത്.
സവിശേഷതകൾ ഈ മത്സ്യങ്ങൾക്ക് ഇടത്തരം വലിപ്പമാണുള്ളത് (7.3 മുതൽ 8.7 സെ.മീ വരെ നീളം) ഉടലിനു തിളക്കമുള്ള വെള്ളിനിറം.
നീളം കൂടിയ തല നീളമുള്ള നെഞ്ചുചിറകുകൾ (Pictorial fins).
ഇവയ്ക്ക് പച്ച കലർന്ന മഞ്ഞ നിറമാണ്.
പാർശ്വ ശൽക്കങ്ങളുടെയും (Lateral Scales) പിറകിലെ ശൽക്കങ്ങളുടെയും(Dorsal fins) എണ്ണം കുറവാണ്.
മുതുകു ചിറകുകൾക്ക് (Dorsal fins) വലിപ്പം കുറവാണ്.
ഇവയ്ക്ക് ചുവപ്പു കലർന്ന ഓറഞ്ച് നിറമാണ്.
മുതുകുമുള്ള്(Dorsal spine) നീളം കൂടിയതും കട്ടികൂടിയതുമാണ്.
മഞ്ഞനിറത്തിലുള്ള വാൽച്ചിറകുകൾക്കു തൊട്ടുമുന്നിലായി 21,22 ശൽക്കങ്ങളിൽ അവ്യക്തമായ ഒരു കറുത്ത പൊട്ടുണ്ട്.
പാർശ്വരേഖയുടെ(Lateral line) താഴെയായി മൂന്നു മുതൽ നാലുവരെ എണ്ണം വരകളുണ്ട്.
മറ്റു സ്പീഷീസുകൾക്കില്ലാത്ത ഒരു പ്രത്യേകതയാണിത്.
നീളംകുറഞ്ഞ മുതുകുചിറകുകളും നീളംകൂടിയ പാർശ്വചിറകുകളും നീണ്ട തലയും മറ്റു പരൽ ഇനങ്ങളിൽനിന്ന് ഇതിനെ വേർതിരിക്കുന്നു.
മലിനമായ ജലത്തിൽ നിന്നാണ് മത്സ്യത്തെ കണ്ടെത്തുവാൻ കഴിഞ്ഞത്.
അതിനാൽ തന്നെ ഇവയ്ക്ക് മലിനജലത്തെ ഒരു പരിധിവരെ അതിജീവിക്കാനാകും.
ചെറിയ ജലാശയങ്ങളിലാണ് ഈ ശുദ്ധജലമത്സ്യത്തെ കാണുവാൻ സാധിക്കുക.
ആലപ്പുഴ ജില്ലയിലെ കായംകുളത്തുനിന്നാണ് മത്സ്യത്തെ ആദ്യം തിരിച്ചറിഞ്ഞത്.
ഈ മത്സ്യത്തെ മറ്റു സ്ഥലങ്ങളിൽ നിന്നും കണ്ടെത്തിയതായി രേഖപ്പെടുത്തിയിട്ടില്ല.
ഇവയുടെ ആറ് സാമ്പിളുകൾ ആൻഡമാൻ നിക്കോബാർ ദ്വീപുകളുടെ തലസ്ഥാനമായ പോർട്ട് ബ്ലെയറിലെ സർക്കാർ സ്ഥാപനമായ സുവോളജിക്കൽ സർവ്വേ ഓഫ് ഇന്ത്യയിൽ സൂക്ഷിച്ചിട്ടുണ്ട്.
പുൻടിയസ് ജനുസ്സിലെ മറ്റു മത്സ്യങ്ങൾ കേരളത്തിലുള്ളവ പുൻടിയസ് നൈഗ്രോനോട്ടസ്‌ (Puntius nigronotus) പുൻടിയസ് വിറിഡീസ് (Puntius viridis) പുൻടിയസ് നെൽസണി (Puntius nelsoni) പുൻടിയസ് പാര (Puntius parrah) തമിഴ്നാട്ടിലുള്ളവ.
പുൻടിയസ് ഡോർസാലിസ് (Puntius dorsalis) ഗംഗാനദിയിലുള്ളവ പുൻടിയസ് ചോള (Puntius Chola) പുൻടിയസ് സോഫോർ (Puntius sophore) അവലംബം പുറംകണ്ണികൾ വിക്കിസ്പീഷിസിൽ Puntius dolichopterus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ഇന്റർനാഷണൽ  ജേർണൽ ഫോർ പ്യുവർ ആൻഡ് അപ്ലൈഡ് സുവോളജിയിലെ മത്സ്യത്തിൻറെ കണ്ടുപിടിത്തം സംബന്ധിച്ച ലേഖനം (PDF) (ഇംഗ്ലീഷ് )
പുൻടിയസ് നെൽസണി ഇംഗ്ലീഷ് വിലാസം https://ml.wikipedia.org/wiki/Puntius_nelsoni
കേരളത്തിൽ നിന്നും കണ്ടെത്തിയ പുതിയ ഇനം മത്സ്യമാണ് പുൻടിയസ് നെൽസണി ( ശാസ്ത്രീയനാമം : Puntius nelsoni ) .
കൊല്ലം ചവറ ഗവൺമെന്റ് കോളേജ് സുവോളജി വിഭാഗം മേധാവി പ്രൊഫസർ മാത്യൂസ് പ്ലാമൂട്ടിലാണ് പുതിയ ഇനത്തെ തിരിച്ചറിഞ്ഞത്.
തിരുവല്ലയ്ക്കടുത്ത് പമ്പാനദിയും മണിമല നദിയും ചേരുന്ന ഭാഗമായ കല്ലുങ്കൽ എന്ന സ്ഥലത്തുനിന്നാണ് ഇവയെ കണ്ടെത്തിയത്.
കോഴഞ്ചേരി സെന്റ് തോമസ് കോളേജിലെ സുവോളജി വിഭാഗം പ്രൊഫസർ ഡോ. നെൽസൺ പി. എബ്രഹാമിനോടുള്ള ബഹുമാനാർത്ഥമാണ് മത്സ്യത്തിന് ഈ പേരു നൽകിയത്.
മത്സ്യത്തിന്റെ തലയ്ക്ക് ഉയരം കൂടുതലാണ്.
ഇവയുടെ ചുണ്ട് കുറുകിയതും വായ് വിസ്താരമുള്ളതുമാണ്.
ശരീരത്തിനും ചിറകുകൾക്കും മഞ്ഞനിറമാണുള്ളത്.
ഇവയുടെ ചെകിളമൂടിക്ക് വെളിയിലായി കറുത്ത വരയും ഉച്ചിയിൽ പച്ചനിറമുള്ള ഒരു മറുകും ഉണ്ട്.
അവലംബം പുറത്തേക്കുള്ള കണ്ണികൾ വിവരങ്ങളും, ചിത്രവും
പുർഖൗതി മുക്താംഗൻ, പുർഖൗതി മുക്താംഗൺ പുർഖൗതി മുക്താംഗൺ
ഛത്തീസ്ഗഡ് സംസ്ഥാനത്തെ റായ് പൂർ ജില്ലയിൽ നയ റായ് പൂരിൽ ഊപർവാര ഗ്രാമത്തിൽ പുർഖൗതി മുക്താംഗൺ എന്ന ഉദ്യാനം നിർമ്മാണത്തിലാണ്.
ഛത്തീസ്ഗഡ് സംസ്കാരത്തിന്റെ ചിത്രണവും സംരക്ഷണവും ലക്ഷ്യമാക്കിയിട്ടുള്ള ഈ ഉദ്യാനം സജീകരണങ്ങളാലും പ്രകൃതിഭംഗിയാലും മഹത്താണ്.
പുസ്തകപ്രേമം ഇംഗ്ലീഷ് വിലാസം https://ml.wikipedia.org/wiki/Bibliophilism The Bookworm , 1850, by Carl Spitzweg .
പുസ്തകത്തെ ഇഷ്ടപ്പെടുന്നതിനെ പൊതുവെ പറയുന്നതാണ് പുസ്തകപ്രേമം.
( Bibliophilia or bibliophilism ).
ഒരു വ്യക്തി പുസ്തകത്തെ ഇഷ്ടപെടുന്നുവെങ്കിൽ അദ്ദേഹത്തെ പുസ്തകപ്രേമി  എന്ന് പറയുന്നു.
ഇംഗ്ലീഷിൽ ഇതിന്റെ ബിബ്ലിയോഫൈൽ ( bibliophile ) എന്ന് പറയുന്നു.
ഇംഗ്ലീഷിൽ ബുക് വോം  ( bookworm ) എന്നൊരു പ്രയോഗം കൂടി ഉണ്ട്.
ബുക് വോം എന്നാൽ ഒരു പുസ്തകത്തെ അതിന്റെ ഉള്ളടക്കത്താൽ ഇഷ്ടപ്പെടുന്നതോ, അല്ലെങ്കിൽ ആ പുസ്തകം വായിക്കാൻ ഇഷ്ടപ്പെടുന്ന ആൾ എന്നാണ് അർഥമാക്കുന്നത്.
ഒരു മാതൃകാപുസ്തകപ്രേമി പുസ്തകത്തെ വായിക്കാനും ആദരിക്കാനും ശേഖരിക്കാനും താല്പര്യപ്പെടുന്നു.
പലപ്പോഴും പ്രത്യേകതയുള്ളതും വലുതുമായ പുസ്തകശേഖരം സൂക്ഷിക്കാൻ ഇഷ്ടപ്പെടുന്നു.
അവർ ഇഷ്ട്ടപ്പെടുന്ന പുസ്തകങ്ങൾ തന്നെ സ്വന്തമാക്കണമെന്നില്ല;പകരം,അസാധാരണമായ ബയന്റിംഗോ എഴുത്തുകാരുടെ ഒപ്പിട്ട പ്രതിയോ സൂക്ഷിച്ഛു വച്ചേക്കാം.
ഈ വാക്കിന്റെ ഉപയോഗം
പുസ്തകപ്രേമത്തെ പുസ്തകഭ്രാന്തുമായി കരുതരുത്.
പുസ്തകഭ്രാന്ത് ( Bibliomania)ഒരു മാനസിക സമ്മർദ്ദം മൂലമുള്ള ഒഴിയാബാധയായ ലഘുമനോരോഗമാവാം.
പൊതുസമൂഹവുമായുള്ള ബന്ധത്തിൽ കുറവുണ്ടാകുമ്പോഴോ സാമൂഹ്യബന്ധം ഇല്ലാതവുമ്പോഴോ ആണിങ്ങനെയുള്ള അവസ്ഥയുണ്ടാകുന്നത്.
ഇവിടെ പുസ്തകങ്ങൾ ഒരു വസ്തുവാണെന്നു മാത്രം.
പലരും ഈ രണ്ടു പേരുകളും ഒരുപോലെ ഉപയോഗിക്കുന്നുണ്ട്.
പുസ്തകവിരോധി
പുസ്തകവിരോധം പുസ്തകങ്ങളെ വെറുക്കുകയും അവയെ ഭയക്കുന്നതിന്റെ ഫലമായി അവ നശിപ്പിക്കുന്നതിലേയ്ക്കു നയിക്കുകയും ചെയ്യുന്ന അവസ്ഥയാണ്
പുസ്തകങ്ങളെ വെറുക്കുന്ന ആളെ പുസ്തകവിരോധി (Bibliophobe) എന്നു പറയാം.
ഇത്തരം ആളുകൾ പുസ്തകങ്ങളെ പേടിക്കുകയും അതിലുള്ള വിവരങ്ങളെ വിശ്വസിക്കാതിരിക്കുകയും ചെയ്യും.
ചരിത്രത്തിൽ ഇങ്ങനെ പുസ്തകവിരോധികളായ ആൾക്കൂട്ടമോ സംഘടനയോ ഭരണാധികാരികളോ പുസ്തകങ്ങൾ നശിപ്പിക്കാനും അങ്ങനെ മനുഷ്യന്റെ വിജ്ഞാനസഞ്ചയമായ പുഅസ്തകങ്ങൾ നശിക്കുന്നതോടെ ചരിത്രത്തെ ത്തന്നെ ഇരുളടഞ്ഞതാക്കാനും ശ്രമിച്ചിട്ടുണ്ട്.
നാളന്ദയിലുണ്ടായിരുന്ന അപൂർവ്വമായ പുസ്തകശേഖരങ്ങൾ അത് അഗ്നിക്കിരയാക്കിയവർ നശിപ്പിച്ചുവെന്ന് ചരിത്രം പറയുന്നു.